María José Álvarez Mezquíriz

María José Álvarez Mezquíriz (Bilbo, Bizkaia,1957) Eulen Taldeko enpresaburu exekutibo bilbotarra da.

Sortzailearen alaba, 24 urterekin sartu zen taldean. Haren gidaritzapean, 74.000 langile baino gehiago dituen zerbitzu-enpresa horreek sendotu egin zuen hazkundea. Nazioarteko hedapenean giltzarri izan da, 11 herrialdetan egon baita. 2017an, Estatu Batuetako Merkataritza Ganberak Business Leader of the Year aintzatetsi zuen. 

2025ean, Forbesen arabera, estatuko 100 emakume garrantzitsuen zerrendako lau bilbotarretako bat izan zen, Amaia Echeverria (Novartiseko presidentea), Luz Usamentiaga (Euskaltel Fundazioaren presidentea) eta Belén Frau Uriarterekin (IKEA mundu mailako presidente) batera.

 Biografia 
Bilbon jaio zen. Gurasoak María Mezquíriz Gancheguiren eta Davíd Álvarez Díez ziren. Sei neba-arreba ditu. Zuzenbidean lizentziatua da Madrilgo Complutense Unibertsitatean eta Zuzenbide komunitarioan diplomatua, Lovainako Unibertsitate Katolikoan (Belgika). Enpresa Institutuko Kanpo Merkataritzako Masterra du.

 Ibilbide profesionala 
Eulen Taldea 1962an sortu zuen aitak Bilbon. Eulen taldearen enpresan hasi zen lanean hogeita lau urte zituela, absentismoari buruzko estatistika eginez. Urte askoan aritu zen produkzioan, altak, bajak, batzordeekin bilerak, zerbitzuak antolatu eta muntatzen. Hainbat erantzukizun-postutan egon zen Taldean, eta aholkularitza juridikoko zuzendari laguntzaile izan zen. 1993an auditoretza eta kontrol saila sortu zuen. Leongo ekialdeko mendian haragi-gune integral baten proiektua abian jartzeaz arduratu zen. Haragi-proiektua, Hannover 2000ko nazioarteko erakusketako landa-garapeneko proiektuaren adibide zen.  DEMASA enpresako zuzendari nagusia, Taldearen Erdialdea eremuko zuzendari nagusia, Taldeko nazioarteko harremanetarako lehendakaritzaren albokoa, Kalitatearen Kudeaketako zuzendaria ere izan zen. 2010ean Eulen Taldeko lehendakariorde izendatu zuten, eta administrazio-kontseiluko kide izan zen. 2017az geroztik, zerbitzu-enpresetako Eulen Taldeko presidentea da.

 Emakume enpresaburu aberatsenetakoa 
Eulenen egungo presidenteak 2017az geroztik kontrolatzen du enpresaren kapitalaren gehiengoa, Daval sozietate instrumentalaren bidez, haren aitaren eta fundatzailearen jaraunspenaren banaketa notarialki formalizatu ondoren. Dirutza, Gaztela eta Leongo lehena, Forbes-en arabera, 225 milioi eurokoa zen. Espainiako emakume aberatsenetakoa da. Enpresaburu ezezaguna bada ere, 86.000 langile baino gehiagoren ardura du, 14 herrialdetan ari dira eta 7.000 bezero ditu. Denetarik egiten dute: garbiketa, segurtasun, logistika, telemarketina, zerbitzu soziosanitarioak, mantentze-lan integralak, aldi baterako lana eta ingurumena.

 Sariak eta aintzatespenak 

 1999. Emakume Enpresarien Espainiako Federazioak aukeratu zuen Urteko Emakume Enpresaria.
 2001. Gaztela eta Leongo Erkidegoko enpresa ekimenaren saria.
 2003. Emakume Zuzendarientzako Montblanc saria.
 2006. Leongo Enpresa Zirkuluak Urrezko Zirkulua eman zion.
 2017. Espainiako Merkataritza Ganberak -Estatu Batuek Business Leader of the Year gisa onartua.
 2019. 2019 enpresaburua, lidergoagatik.
 2025ean, Forbesen 100 emakume garrantzitsuen zerrendako bat

 Erreferentziak 

 Kanpo estekak 

Kategoria:Bilbotarrak
Kategoria:Emakume enpresaburuak
Kategoria:Espainiako enpresaburuak
Kategoria:XX. mendeko emakumeak
Kategoria:XXI. mendeko emakumeak